|  |  |  |
| --- | --- | --- |
| ที่ มท ๐๘20.2/  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐3๐๐ |

#  มีนาคม 2565

# เรื่อง ขอเชิญเข้าร่วมกิจกรรมเสวนา KM Online หัวข้อ “นวัตกรรมพร้อมใช้ในการจัดการขยะ ขยายผลตาลเดี่ยวโมเดล เพื่อสิ่งแวดล้อมและชีวิตที่ดีขึ้น”

# เรียน ผู้ว่าราชการจังหวัด ทุกจังหวัด

# สิ่งที่ส่งมาด้วย สำเนาหนังสือสำนักงานคณะกรรมการพัฒนาระบบราชการ ด่วนที่สุด ที่ นร 1207/282

# ลงวันที่ 25 กุมภาพันธ์ 2565 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการพัฒนาระบบราชการ
ได้กำหนดจัดกิจกรรมเสวนา KM Online หัวข้อ “นวัตกรรมพร้อมใช้ในการจัดการขยะ ขยายผลตาลเดี่ยวโมเดล เพื่อสิ่งแวดล้อมและชีวิตที่ดีขึ้น” ในวันอังคารที่ 8 มีนาคม 2565 เวลา 10.00 - 11.15 น. ผ่านสื่ออิเล็กทรอนิกส์ (Facebook Live และ Youtube สำนักงาน ก.พ.ร.) มีวัตถุประสงค์เพื่อเผยแพร่ประชาสัมพันธ์ ถ่ายทอด แลกเปลี่ยนเรียนรู้องค์ความรู้ นวัตกรรม และรางวัลการบริการประชาชนให้จังหวัดและทุกภาคส่วนสามารถนำแนวคิดไปประยุกต์ใช้ให้เหมาะสมกับการแก้ไขปัญหาและขับเคลื่อนการพัฒนาระดับพื้นที่
เพื่อประโยชน์ของประชาชนต่อไป

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นในพื้นที่เข้าร่วมกิจกรรมเสวนาดังกล่าว เพื่อเรียนรู้นวัตกรรมสำหรับนำไปเสริมสร้างการมีส่วนร่วม บูรณาการความร่วมมือ และปรับใช้ให้เหมาะสมสอดคล้องกับศักยภาพ/บริบทของพื้นที่ ซึ่งจะส่งผลดีต่อการบริหารจัดการขยะ สิ่งแวดล้อมและชีวิตที่ดีขึ้นของประชาชนในวงกว้างต่อไป และเป็นการเพิ่มมูลค่าด้วยวิทยาศาสตร์ เทคโนโลยี และนวัตกรรม สอดคล้องกับหลักเศรษฐกิจหมุนเวียน (Circular Economy) และโมเดลเศรษฐกิจใหม่ (BCG Model) รายละเอียดปรากฏตามสิ่งที่ส่งมาพร้อมนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ผอ.กง.สว. ................................

หน.ฝ. .......................................

จนท. .......................................

ผอ.กง.สว. ................................

หน.ฝ. .......................................

จนท. .......................................

กลุ่มงานสิ่งแวดล้อม
โทร. ๐ ๒๒๔๑ ๙๐๐๐ ต่อ 2112
โทรสาร 0 2241 9000 ต่อ 2113